คาดสผ.ขาย135-145บาท/หุ้น
วันนี้รู้ราคาหุ้นเพิ่มทุน PTTEP สื่อนอกเผยขายช่วง 135-145 บาท นักลงทุนเตรียมเงินซื้อผ่าน 4 แบงก์ใหญ่ 3-6 ธ.ค.นี้
30 พ.ย. 2555

วันนี้รู้ราคาหุ้นเพิ่มทุน PTTEP สื่อนอกเผยขายช่วง 135-145 บาท นักลงทุนเตรียมเงินซื้อผ่าน 4 แบงก์ใหญ่ 3-6 ธ.ค.นี้
การซื้อขายหุ้นบริษัท ปตท.สำรวจและผลิตปิโตรเลียม (PTTEP) เมื่อวันที่ 29 พ.ย.ที่ผ่านมา ปรับตัวลงสวนทางตลาดหุ้นโดยรวม โดยราคาระหว่างวันลงไปถึง 152 บาท แต่สุดท้ายปิดที่ 154 บาท ลดลงจากวันก่อน 0.50 บาท 
ราคาหุ้นที่ลงแรงเพราะชั่วโมงการซื้อขายหุ้น ทางสำนักข่าวบลูมเบิร์ก รายงานโดยอ้างเอกสารที่ได้รับมาว่า PTTEP จะขายหุ้นเพิ่มทุนในราคา 135145 บาทต่อหุ้น เพื่อระดมทุนประมาณ 3,100 ล้านเหรียญสหรัฐ ซึ่งถือว่าเป็นการเสนอขายหุ้นครั้งใหญ่สุดในประเทศ 
ทั้งนี้ ราคาหุ้นที่บลูมเบิร์กรายงานออกมานั้น ต่ำกว่าราคาคาดการณ์ก่อนหน้านี้ว่า บริษัท ปตท.สผ. จะขายหุ้นเพิ่มทุนในราคาหุ้นละ 150 บาท 
อย่างไรก็ตาม วันที่ 30 พ.ย. ปตท.สผ.จะประกาศราคาขายหุ้นเพิ่มทุนและสัดส่วนการเสนอขายหุ้นให้กับผู้ถือหุ้นเดิมด้วย ซึ่งเมื่อทุกอย่างชัดเจนแล้ว ผู้ถือหุ้นสามารถจองซื้อหุ้นเพิ่มทุนได้ระหว่างวันที่ 36 ธ.ค.นี้ ผ่านธนาคารพาณิชย์ขนาดใหญ่ 4 แห่ง คือ ธนาคารกรุงเทพ (BBL) ธนาคารกรุงไทย (KTB) ธนาคารกสิกรไทย (KBANK) และธนาคารไทยพาณิชย์ (SCB)
ก่อนหน้านี้ นายเทวินทร์ วงศ์วานิช ประธานเจ้าหน้าที่บริหาร PTTEP กล่าวว่า ปตท.สผ.ต้องการเม็ดเงินจากการระดมทุนครั้งนี้ประมาณ 9.8 หมื่นล้านบาท และหลังเพิ่มทุนจะทำให้สัดส่วนหนี้สินต่อทุนลดลงจาก 0.77 เท่า มาอยู่ในระดับ 0.35 เท่า และการเพิ่มทุนครั้งนี้ทำให้มีเงินทุนเพียงพอในการทำธุรกิจต่อเนื่องได้อีก 3 ปี โดยไม่จำเป็นต้องเพิ่มทุนอีก
บล.เอเซีย พลัส ระบุว่า PTTEP จะประกาศราคาวันที่ 30 พ.ย. ซึ่งหากคิดจากเม็ดเงินที่บริษัทต้องการ ก็เท่ากับว่าจะขายหุ้นในราคา 150 บาทต่อหุ้น ในสัดส่วน 1 หุ้นเดิมต่อ 0.16 หุ้นใหม่ ซึ่งยังคงแนะนำซื้อ ให้ราคาเป้าหมายปี 2556 ที่ 195.69 บาทต่อหุ้น ซึ่งเป็นราคาเป้าหมายที่ได้คำนวณผลกระทบจากผลของการเพิ่มทุน 650 ล้านหุ้นแล้ว